Lige op ad Rådhusparken i Hadsund,  bor Åge Andersen.  Han er tidligere landmand, men er nu flyttet til byen.  Det samme er rågerne,  der bor i parkens træer. Til stor gene for Åge Pedersen og de andre beboere i området. - Det er ad helvede til, det er i hver fald trælse, siger han Kommunen  tynder hvert år ud i bestanden, men antallet af råger i rådhusparken, er bare vokset år for år. - De er kloge, lyder det far Kommunens Biolog, Anders Horsten Nu er Mariagerfjord kommune for alvor gået i krig mod fuglene. De har fældet flere redetræer,  har ekstaraordinært fået lov at skyde voksne råger, selvom de er fredede.  Der er også indkaldt til borgemøde den 11. februar, hvor de håber, at folk  vil stille op til et frivilligt fugleskræmmerkorps. -Vores strategi er at stresse fuglene mest muligt, så de flytter et andet sted hen, siger  Anders Horsten. Ideen er at korpset skal skyde med hundeproppistoler, råbe og larme mest muligt hver dag. Det tror Åge Andersen dog ikke på. Han har forgæves prøvet at råbe efter sine hadefugle  og tror på hårdere metoder. - De skal udryddes, siger han uden tøven. Fuglene er dog som udgangspunkt fredede, så det er andre metoder der skal bruges. Se mere i Nordjylland live klokken 19.30

Opsummering:
Ligesom os mennesker flytter måger og råger ind til byen. I Hadsund går man nu for alvor i krig mod de larmende byfugle.